ddrg/super_eurlex huggingface dataset:
DELEGIRANA UREDBA KOMISIJE (EU) 2022/1667

z dne 19. julija 2022

o popravku nekaterih jezikovnih različic Delegirane uredbe (EU) 2019/2090 o dopolnitvi Uredbe (EU) 2017/625 Evropskega parlamenta in Sveta glede primerov suma ali ugotovljene neskladnosti s pravili Unije, ki veljajo za uporabo ali ostanke farmakološko aktivnih snovi, dovoljenih v zdravilih za uporabo v veterinarskih medicini ali kot krmni dodatki, ali s pravili Unije, ki veljajo za uporabo ali ostanke prepovedanih ali nedovoljenih farmakološko aktivnih snovi

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) ter zlasti člena 19(2), točki (a) in (b), Uredbe,

ob upoštevanju naslednjega:

(1) Latvijska jezikovna različica Delegirane uredbe Komisije (EU) 2019/2090 (2) vsebuje napako v uvodni izjavi 6, členu 4(4), uvodni stavek, členu 6, naslov, členu 6(1), členu 6(2), uvodni stavek, in členu 8, prvi odstavek, ki spreminja pomen teh določb.

(2) Francoska, hrvaška, malteška in nemška jezikovna različica Delegirane uredbe (EU) 2019/2090 vsebujejo napako v členu 6(3), prva alinea, zaradi katere so izvajalcem dejavnosti naloženi strožji pogoji.

(3) Francosko, hrvaško, latvijsko, malteško in nemško jezikovno različico Delegirane uredbe (EU) 2019/2090 bi bilo zato treba ustrezno popraviti. Druge jezikovne različice teh napak ne vsebujejo –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 19. julija 2022 Za Komisijo predsednica Ursula VON DER LEYEN

(1) UL L 95, 7.4.2017, str. 1.

(2) Delegirana uredba Komisije (EU) 2019/2090 z dne 19. junija 2019 o dopolnitvi Uredbe (EU) 2017/625 Evropskega parlamenta in Sveta glede primerov suma ali ugotovljene neskladnosti s pravili Unije, ki veljajo za uporabo ali ostanke farmakološko aktivnih snovi, dovoljenih v zdravilih za uporabo v veterinarskih medicini ali kot krmni dodatki, ali s pravili Unije, ki veljajo za uporabo ali ostanke prepovedanih ali nedovoljenih farmakološko aktivnih snovi (UL L 317, 9.12.2019, str. 28).
Nosilci dejavnosti poslovanja s krmo zaradi tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in primerne organizacijske ukrepe. Kadar tveganj s temi postopki in ukrepi ni mogoče zmanjšati na sprejemljivo raven, se dodatek in premiksi uporabljajo z ustrezno osebno zaščitno opremo, vključno z zaščito za dihala, kožo in oči.

pripravek iz kompleksa železa(II) in aminokislin, pri čemer so železo in aminokisline, pridobljene iz sojinih beljakovin, kelirani s koordinatnimi kovalentimi vezmi, kot prah z najnižjo vsebnostjo železa 9 %

3b106i

–

železov (II) kelat iz hidrata aminokislin

Sestava dodatka pripravek iz kompleksa železa (II) in aminokislin, pri čemer so železo in aminokisline kelirani s koordinatnimi kovalentimi vezmi, kot prah z vsebnostjo železa 9–10 % in najmanj 18 % prostih aminokislin.

vse živalske vrste

–

–

ovce: 500 (skupaj (2)) govedo in perutnina: 450 (skupaj (2)) pujski do enega tedna pred odstavitvijo: 250 (skupaj (2)) hišne živali: 600 (skupaj (2)) druge vrste: 750 (skupaj (2))

1. Dodatek se vključi v krmo v obliki premiksa. 2. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in ustrezne organizacijske ukrepe, zlasti zaradi vsebnosti težkih kovin. Kadar tveganj s temi postopki in ukrepi ni mogoče zmanjšati na sprejemljivo raven, se dodatek in premiksi uporabljajo z ustrezno osebno zaščitno opremo, vključno z zaščito za dihala, kožo in oči. 3. Pri dodatkih, pridobljenih s hidrolizo živalskih beljakovin, se na oznaki dodatka in premiksov navede živalski izvor (aviarna vrsta).
(2)

Z Izvedbeno uredbo Komisije (EU) 2021/1449 (3) je bilo obdobje odobritve aktivnih snovi klorotoluron, klomazon, daminozid, deltametrin, fludioksonil, flufenacet, fostiazat, MCPA, MCPB in prosulfokarb podaljšano do 31. oktobra 2022, aktivnih snovi klormekvat, propakvizafop, kvizalofop-P-etil, kvizalofop-P-tefuril in tritosulfuron do 30. novembra 2022 in aktivnih snovi 2-fenilfenol, 8-hidroksikinolin, amidosulfuron, bifenoks, klofentezin, dikamba, difenokonazol, diflufenikan, dimetaklor, etofenproks, fenoksaprop-P, fenpropidin, lenacil, nikosulfuron, parafinska olja, parafinsko olje, penkonazol, pikloram, žveplo, tetrakonazol, trialat in triflusulfuron do 31. decembra 2022. Z Izvedbeno uredbo Komisije (EU) 2017/555 (4) je bilo obdobje odobritve aktivnih snovi bensulfuron, natrijev-5-nitrogvajakolat, natrijev o-nitrofenolat, natrijev p-nitrofenolat in tebufenpirad podaljšano do 31. oktobra 2022. Z Izvedbeno uredbo Komisije (EU) 2019/291 (5) je bilo obdobje odobritve aktivne snovi proheksadion podaljšano do 31. decembra 2022.
IZVEDBENA UREDBA KOMISIJE (EU) 2022/1371

z dne 5. avgusta 2022

o popravku nekaterih jezikovnih različic Izvedbene uredbe (EU) 2018/2066 o spremljanju emisij toplogrednih plinov in poročanju o njih v skladu z Direktivo 2003/87/ES Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (1) ter zlasti člena 14(1) Direktive,

ob upoštevanju naslednjega:

(1) Bolgarska, češka, danska, estonska, finska, francoska, italijanska, latvijska, nemška, nizozemska, portugalska, slovenska in švedska jezikovna različica Izvedbene uredbe Komisije (EU) 2018/2066 (2) vsebujejo napako v členu 38(6), ki spreminja pomen določbe, oziroma ubeseditev, ki se lahko napačno razlaga, in sicer v zvezi z navedenim časovnim obdobjem in tem, na kaj se navedeno obdobje nanaša.

(2) Bolgarsko, češko, dansko, estonsko, finsko, francosko, italijansko, latvijsko, nemško, nizozemsko, portugalsko, slovensko in švedsko jezikovno različico Izvedbene uredbe (EU) 2018/2066 bi bilo zato treba ustrezno popraviti. Druge jezikovne različice te napake ne vsebujejo.

(3) Ukrepi iz te izvedbene uredbe so v skladu z mnenjem Odbora za podnebne spremembe z dne 9. februarja 2022 –

SPREJELA NASLEDNJO UREDBO:

Člen 1 Člen 38(6) Izvedbene uredbe (EU) 2018/2066 se nadomesti z naslednjim: „6. Z odstopanjem od odstavka 5, prvi pododstavek, lahko države članice ali pristojni organi, kot je ustrezno, za izpolnjena štejejo trajnostna merila in merila za prihranek emisij toplogrednih plinov iz navedenega odstavka, ki veljajo za pogonska biogoriva, druga tekoča biogoriva in biomasna goriva, ki se uporabljajo za zgorevanje od 1. januarja 2022 do 31. decembra 2022.“.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 5. avgusta 2022 Za Komisijo predsednica Ursula VON DER LEYEN

(1) UL L 275, 25.10.2003, str. 32.

(2) Izvedbena uredba Komisije (EU) 2018/2066 z dne 19. decembra 2018 o spremljanju emisij toplogrednih plinov in poročanju o njih v skladu z Direktivo 2003/87/ES Evropskega parlamenta in Sveta ter spremembi Uredbe Komisije (EU) št. 601/2012 (UL L 334, 31.12.2018, str. 1).
(3)

Točka 18 se nadomesti z naslednjim: „Slika 5 ukrepov za ohranjanje in izvrševanje iz člena 18(3) in (4) Uredbe (EU) 2019/833: Mnogokotniki, ki razmejujejo zaprta območja občutljivih morskih ekosistemov Legenda: — Areas closed to bottom fishing until 31 December 2026 (Območja, zaprta za pridneni ribolov do 31. decembra 2026) — Areas closed to bottom fishing until 31 December 2023 (Območja, zaprta za pridneni ribolov do 31. decembra 2023) — NAFO Divisions (Sektorji NAFO) — EEZ Boundary (Meja izključne ekonomske cone) — Depth Contour (Izobata)“.
(5)

Pri številu tovornih vlakov v omrežju je prišlo do okrevanja, pri čemer je bil obseg iz leta 2021 v primerjavi z letom 2019 nižji le za 0,1 %. Število potniških vlakov v okviru obveznosti javne službe v omrežju je bilo leta 2021 za 2 % večje kot leta 2019, medtem ko je bilo leta 2020 v primerjavi z letom 2019 za 5,1 % manjše. Vendar je glede na to, da število potnikov v letih 2020 in 2021 ni doseglo dveh tretjin števila potnikov, ki so potovali v letu 2019, k manjšemu učinku pandemije in sledečemu okrevanju verjetno pripomogla nadaljnja finančna podpora pristojnih organov v okviru pogodb o obveznosti javne službe. Dejansko je bilo leta 2021 število komercialnih potniških vlakov še vedno za 18,2 % manjše kot leta 2019. Leta 2020 je bilo v primerjavi z letom 2019 za 22,9 % manjše, zato ni bilo znatnega okrevanja.
(2)

Družba Guangdong Huachang Aluminium Factory Co., Ltd., dodatna oznaka TARIC (3) C575, za katero velja stopnja protidampinške dajatve v višini 22,1 % za sodelujoče nevzorčene proizvajalce, je 9. junija 2021 (v nadaljnjem besedilu: datum zahtevka) obvestila Komisijo, da je svoje ime spremenila v Guangdong Huachang Group Co., Ltd.
(2)

„Amir Muhammad Sa’id Abdal-Rahman al-Mawla (izvirna pisava: أمیر محمد سعید عبد الرحم المولى) (tudi (zanesljivo) (a) Abu Ibrahim al-Hashimi al-Qurashi, (b) Hajji Abdallah, (c) Abu ‘Umar al-Turkmani, (d) Abdullah Qardash, (e) Abu ‘Abdullah Qardash, (f) al-Hajj Abdullah Qardash, (g) Hajji Abdullah Al-Afari, (h) 'Abdul Amir Muhammad Sa'id Salbi, (i) Muhammad Sa'id 'Abd-al-Rahman al-Mawla, (j) Amir Muhammad Sa’id ‘Abd-al-Rahman Muhammad al-Mula; tudi (nezanesljivo) (a) Al-Ustadh, (b) Ustadh Ahmad). Datum rojstva: (a) 5.10.1976, (b) 1.10.1976. Kraj rojstva: (a) Tall’Afar, Irak, (b) Mosul, Irak. Državljanstvo: iraško. Drugi podatki: vodja Islamske države Iraka in Levanta, ki je v Iraku navedena kot Al-Kaida. Datum določitve iz člena 7d(2)(i): 21.5.2020.“ se nadomesti z naslednjim: „Amir Muhammad Sa’id Abdal-Rahman al-Salbi (izvirna pisava: أمیر محمد سعید عبد الرحمن السلبي) (tudi (zanesljivo) (a) Abu Ibrahim al-Hashimi al-Qurashi, (b) Hajji Abdallah, (c) Abu ‘Umar al-Turkmani, (d) Abdullah Qardash, (e) Abu ‘Abdullah Qardash, (f) al-Hajj Abdullah Qardash, (g) Hajji Abdullah Al-Afari, (h) 'Abdul Amir Muhammad Sa'id Salbi, (i) Muhammad Sa'id 'Abd-al-Rahman al-Mawla, (j) Amir Muhammad Sa’id ‘Abd-al-Rahman Muhammad al-Mula, (k) Amir Muhammad Sa'id Abdal-Rahman al-Mawla (prej naveden pod tem imenom); tudi (nezanesljivo) (a) Al-Ustadh, (b) Ustadh Ahmad). Datum rojstva: (a) 5.10.1976, (b) 1.10.1976, (c) 6.1.1976. Kraj rojstva: (a) Tall’Afar, Irak, (b) Mosul, Irak. Državljanstvo: iraško. Nacionalna identifikacijska številka: 00278640 (izdana 2.5.2012). Naslov: (a) House 110, Street 704, District 704, Tall’Afar, Irak (prejšnji naslov), (b) blizu mošeje Shahid Mazen in bolnišnice al-Khansa, Mosul, Irak (prejšnji naslov), (c) Idlib, Sirska arabska republika. Drugi podatki: vodja Islamske države Iraka in Levanta, ki je v Iraku navedena kot Al-Kaida. Ime matere: Samira Shareef (سميرة شريف) ali Sahra Sharif Abd al-Qader (سهرة شريف عبد القادر). Višina 170 cm, desna noga je amputirana. Nalog za prijetje, ki ga je izdal Irak leta 2018. Domnevno umrl 3. februarja 2022. Datum določitve iz člena 7d(2)(i): 21.5.2020.“
DELEGIRANA UREDBA KOMISIJE (EU) 2022/923

z dne 11. marca 2022

o popravku švedske jezikovne različice Delegirane uredbe Komisije (EU) 2021/1189 o dopolnitvi Uredbe (EU) 2018/848 Evropskega parlamenta in Sveta glede pridelave in trženja rastlinskega razmnoževalnega materiala iz ekološkega heterogenega materiala določenega roda ali vrste

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (1) ter zlasti člena 13(3) Uredbe,

ob upoštevanju naslednjega:

(1) Švedska jezikovna različica Delegirane uredbe Komisije (EU) 2021/1189 (2) vsebuje napako v členu 6(3), točka (b), kar zadeva veljavne določbe za pridelavo in trženje rastlinskega razmnoževalnega materiala iz ekološkega heterogenega materiala vrst žit.

(2) Švedsko jezikovno različico Delegirane uredbe (EU) 2021/1189 bi bilo zato treba ustrezno popraviti. Druge jezikovne različice te napake ne vsebujejo –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 11. marca 2022 Za Komisijo predsednica Ursula VON DER LEYEN

(1) UL L 150, 14.6.2018, str. 1.

(2) Delegirana uredba Komisije (EU) 2021/1189 z dne 7. maja 2021 o dopolnitvi Uredbe (EU) 2018/848 Evropskega parlamenta in Sveta glede pridelave in trženja rastlinskega razmnoževalnega materiala iz ekološkega heterogenega materiala določenega roda ali vrste (UL L 258, 20.7.2021, str. 18).
(2)

V skladu s členom 5(3), prvi pododstavek, Delegirane uredbe (EU) 2021/2306 se mora certifikat o kontrolnem pregledu izdati v sistemu TRACES in mora biti opremljen s kvalificiranim elektronskim žigom. Prehodna določba iz člena 11(1) navedene uredbe določa, da se z odstopanjem od člena 5(3), prvi pododstavek, navedene uredbe do 30. junija 2022 certifikat o kontrolnem pregledu lahko izda na papirju, potem ko je izpolnjen v sistemu TRACES in natisnjen. Postopek prijave nadzornih organov in izvajalcev nadzora za kvalificirani elektronski žig je v teku.
(2)

Z Izvedbeno uredbo Komisije (EU) 2021/745 (3) je bilo obdobje odobritve aktivne snovi fluorokloridon podaljšano do 31. maja 2022. Z navedeno uredbo je bilo tudi podaljšano obdobje odobritve aktivnih snovi beflubutamid, bentiavalikarb, boskalid, kaptan, dimetomorf, etefon, fluoksastrobin, folpet, formetanat, metazaklor, metribuzin, milbemektin, fenmedifam, pirimifos-metil, propamokarb, protiokonazol in S-metolaklor do 31. julija 2022, aktivnih snovi aluminijev amonijev sulfat, aluminijev silikat, cimoksanil, ekstrakt čajevca, ostanki destilacije maščob, maščobne kisline C7 do C20, giberelinska kislina, giberelini, hidrolizirane beljakovine, železov sulfat, rastlinska olja / olje navadne ogrščice, kremenov pesek, ribje olje, repelenti po vonju živalskega ali rastlinskega izvora / ovčja maščoba, nerazvejena veriga feromonov iz reda Lepidoptera, tebukonazol in sečnina pa do 31. avgusta 2022. Z Izvedbeno uredbo Komisije (EU) 2017/195 (4) je bilo podaljšano obdobje odobritve aktivne snovi aklonifen do 31. julija 2022, aktivnih snovi metilester 2,5-diklorobenzojska kislina, ocetna kislina, aluminijev fosfid, kalcijev karbid, dodemorf, etilen, magnezijev fosfid, metamitron, rastlinska olja / olje nageljnovih žbic, rastlinska olja / olje zelene mete, piretrini in sulkotrion pa do 31. avgusta 2022. Z Izvedbeno uredbo Komisije (EU) 2017/2069 (5) je bilo podaljšano obdobje odobritve aktivne snovi prokvinazid do 31. julija 2022.
(6)

Nekatere države, s katerimi je Unija podpisala sporazum o gospodarskem partnerstvu (v nadaljnjem besedilu: nekatere države podpisnice SGP) (9), so bile izključene iz uporabe dokončnega ukrepa in njegovih naknadnih sprememb, vključno z njegovim podaljšanjem. Izključitev nekaterih držav podpisnic SGP iz dokončnega zaščitnega ukrepa je bila utemeljena z določbami člena 33 SGP. Vendar je bila izključitev, predvidena v SGP, časovno omejena in je za nekatere države podpisnice SGP zdaj prenehala veljati. V skladu s tem in zaradi spoštovanja obveznosti glede načela države z največjimi ugodnostmi v skladu s pravili STO bi bilo treba nekatere države podpisnice SGP (10), vključiti v področje uporabe zaščitnega ukrepa (11).
(3)

V skladu s členom 7(1) Uredbe (EU) 2017/1938 mora Evropska mreža sistemskih operaterjev prenosnih omrežij zemeljskega plina (v nadaljnjem besedilu: ENTSO-G) do novembra 2021 po vsej Uniji izvesti revidirano simulacijo scenarijev motenj v oskrbi s plinom in infrastrukturi. Ta simulacija bo upoštevala razvoj plinskih infrastruktur Unije od leta 2017 in njihov vpliv na različne koridorje za oskrbo s plinom v izrednih razmerah. Simulacija bo zajemala tudi vse plinske infrastrukture, ki se bodo predvidoma uporabljale januarja 2023.
(6)

v Prilogi XXI se za delom 1 dodajo naslednji deli 2, 3 in 4: „Del 2 Opisi območij ali kompartmentov tretjih držav ali ozemelj iz stolpca 2 tabele v delu 1 Ime tretje države ali ozemlja Oznaka območja/kompartmenta Opis območja Kanada CA-1 Britanska Kolumbija CA-2 Alberta CA-3 Saskatchewan CA-4 Manitoba CA-5 Novi Brunswick CA-6 Nova Škotska CA-7 Otok princa Edvarda CA-8 Nova Fundlandija in Labrador CA-9 Jukon CA-10 Severozahodno ozemlje CA-11 Nunavut CA-12 Quebec Malezija MY-1 polotoška zahodna Malezija Združene države Amerike US-1 celotno ozemlje države, razen naslednjih zveznih držav: New York, Ohio, Illinois, Michigan, Indiana, Wisconsin, Minnesota in Pennsylvania US-2 Humboldt Bay (Kalifornija) US-3 Netarts Bay (Oregon) US-4 Wilapa Bay, Totten Inlet, Oakland Bay, Quilcence Bay in Dabob Bay (Washington) US-5 NELHA (Havaji) Del 3 Posebni pogoji iz stolpca 7 tabele v delu 1 A Vodne živali in proizvodi živalskega izvora iz vodnih živali, razen iz živih vodnih živali, za katere se uporablja del II.2.4 vzorca uradnega spričevala FISH-CRUST-HC, morajo izvirati iz tretje države ali z ozemlja ali z njenega oz. njegovega območja ali iz njenega oz. njegovega kompartmenta, navedenega v stolpcu 2 dela 1 te priloge. V vseh primerih to velja brez poseganja v Izvedbeno uredbo Komisije (EU) 2021/405. (*1) B Vodne živali in proizvodi živalskega izvora iz vodnih živali, razen iz živih vodnih živali, za katere se uporablja del II.2.4 vzorca uradnega spričevala MOL-HC, morajo izvirati iz tretje države ali z ozemlja ali z njenega oz. njegovega območja ali iz njenega oz. njegovega kompartmenta, navedenega v stolpcu 2 dela 1 te priloge. V vseh primerih to velja brez poseganja v Izvedbeno uredbo (EU) 2021/405. To uradno spričevalo se lahko uporablja le za vstop pošiljk živih vodnih živali, namenjenih za prehrano ljudi, ki izpolnjujejo zdravstvene standarde za žive školjke iz Priloge III, oddelek VII, poglavje V, k Uredbi (ES) št. 853/2004 Evropskega parlamenta in Sveta (*2) in merila za varnost hrane iz Priloge I, poglavje 1, točki 1.17 in 1.25, k Uredbi Komisije (ES) št. 2073/2005 (*3), v Unijo. Del 4 Posebna jamstva za zdravstveno varstvo živali iz stolpca 8 tabele v delu 1 nobeno“.
IZVEDBENA UREDBA KOMISIJE (EU) 2022/475

z dne 23. marca 2022

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183, točka (b), Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6), točka (a), Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. marca 2022 Za Komisijo v imenu predsednice Wolfgang BURTSCHER generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).